आदिम जनजातियों के लिए बनेगा अलग बजट
गांवों को विकसित करना चाहते थे अटल जी
मुख्यमंत्रीरघुवर दास ने शुक्रवार को पूर्व प्रधानमंत्री अटलबिहारी वाजपेयी का जन्मदिन बिरहोर बस्ती में निभाया। इस मौके पर उन्होंने चुटूपालू के दोहाकातु गांव में 17 बिरहोर परिवारों के 72 सदस्यों को कंबल दिया और उनके दु:ख-दर्द सुनी।
बिरहोर बच्चियां अगिली बिरहोर सूर्यबाला से जन्मदिन का केक कटवाया और उन्हीं के हाथों केक भी खाया। वाजपेयी को भारतीय राजनीति में सर्वाधिक लोकप्रिय नेता व्यक्तित्व बताते हुए सीएम ने कहा कि उन्होंने अपने जीवन का एक-एक क्षण और शरीर का एक-एक कण देश के विकास में लगाया। आज उन्हीं के रास्ते पर चलकर प्रधानमंत्री नरेंद्र मोदी देश को महाशक्ति बनाने का प्रयास कर रहे हैं। मुख्यमंत्री ने कहा कि राज्य में आदिम जनजातियों के लिए अलग बजट बनाया जाएगा, ताकि उनका विकास भी हो और समाज में वे गरिमा के साथ जी सकें।
उन्होंने कहा कि अब गांव के विकास का निर्णय ग्रामीण खुद बैठकर करेंगे, मुखिया की मोनोपॉली नहीं चलेगी। भ्रष्टाचार मुक्त राज्य बनाना हमारा संकल्प है। इसलिए, अफसर इसे समझें और जनता की सेवा करें। सामर्थ्यवान गरीब की जमीन हड़पकर पैसा कमाने में लगे हुए हैं। गरीबों को तकलीफ देकर कमाया हुआ धन बहुत तकलीफदेह होता है। पीएचईडी ता मंत्री चंद्रप्रकाश चौधरी ने कहा कि आने वाले समय में समाज के अंतिम व्यक्ति को भी समान अधिकार दिलाने के लिए सरकार प्रतिबद्ध है। वहीं, खिजरी विधायक रामकुमार पाहन ने कहा कि राज्य के विकास में जनता का सहयोग आवश्यक है।
कार्यक्रम में स्वागत भाषण प्रो. आदित्य प्रसाद साहू ने संचालन प्रो. शैलेंद्र मिश्र ने किया। मौके पर भाजपा नेता संजय सेठ, रामगढ़ भाजपा जिलाध्यक्ष अमरेंद्र गुप्ता, निवर्तमान प्रखंड प्रमुख चंपा देवी, माधवी देवी, प्रगति परिषद की अध्यक्ष शीला प्रसाद, जिप सदस्य अनिल टाइगर, अमरनाथ चौधरी, मुखिया मानकी राजेंद्र शाही, कलावती देवी, विधायक प्रतिनिधि राजेश गुप्ता पंसस लालू साहू आदि उपस्थित थे।
बेथेल मिशन आश्रम में आयोजित कार्यक्रम में बोलते रामाकांत महतो।
बिरहोर बच्ची को केक खिलाते मुख्यमंत्री रघुवर दास, साथ में हैं सीपी चौधरी रामकुमार।
सीएम ने ये भी कहा
{कानूनको चुनौती देनेवालों से उससे सख्ति से निबटेंगे
{गांवके विकास में नहीं चलेगी मुखिया की मोनोपॉली
{अफसरजनता की सेवा करें
{राज्यमें बिचौलियागिरी नहीं अब चलेगी
{14वर्षों से बिगड़ी व्यवस्था ठीक करने में लगेगा समय
{हमझारखंड विकसित राज्यों की श्रेणी में लाएंगे
नामकुम | सदाबहारचौक स्थित भाजपा कार्यालय में अटलबिहारी वाजपेयी का जन्मदिवस मनाया गया। मौके पर भाजपा के मंडल अध्यक्ष प्रमोद कुमार सिंह ने हुए कहा कि वाजपेयी जी के पदचिह्नों पर चलना हम सभी का कर्तव्य बनता है। उन्होंने अपना पूरा जीवन पार्टी के लिए समर्पित किया। उनके प्रधानमंत्री कार्यकाल में पूरे देश की जनता गौरवांवित महसूस करती थी। मौके पर मिठाइयां बांटी गईं। कार्यक्रम में गोरखनाथ सिंह, सहदेव सिंह, मोगो भगत, पप्पू यादव, वीरेंद्र ओझा, गोपाल चौधरी, धनंजय ओझा, शिवनारायण यादव, शरद ओझा, श्री भगवान सिंह, दिलीप कुमार, पंचानन सिंह, राकेश सिंह आदि मौजूद थे।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva awa_Deva awa_Deva